钦定古今图书集成/明伦汇编/氏族典/第499卷 > 《廖用贤尚友录》 > 窦炽
## 钦定古今图书集成/明伦汇编/氏族典/第499卷 > 《廖用贤尚友录》 > 窦炽

按《周书窦炽传》，“炽字光成，扶风平陵人也。汉大鸿胪
章十一世孙。章子统，灵帝时为雁门太守，避窦武之
难，亡奔匈奴，遂为部落大人。后魏南徙，子孙因家于
代，赐姓纥豆陵氏。累世仕魏。父略，平远将军。炽善骑
射，魏正光末，没于葛荣。永安元年，尔朱荣破葛荣，炽
随荣于并州，以功拜扬烈将军。魏孝武与齐神武构”
隙，以炽有威重，拜阁内大都督，遂从西迁。大统元年，
除东豫州刺史。魏废帝元年，除原州刺史。武成元年，
拜柱国大将军。保定元年，进封邓国公。四年，授大宗
伯。隋文帝践极，拜太傅。开皇四年薨，谥曰恭。子茂嗣。
茂有弟十三人，恭、威最知名。恭位至西兖州总管。